钦定古今图书集成/理学汇编/字学典/第074卷 > 《宋周密云烟过眼录》 > 天台谢奕修养浩斋所藏
## 钦定古今图书集成/理学汇编/字学典/第074卷 > 《宋周密云烟过眼录》 > 天台谢奕修养浩斋所藏

虞永兴《头眩帖》，有“机暇清赏”、“文洽、公言珍玩”、“蓑笠轩”
印，亦有“绍兴”印。

颜鲁公《鹿脯帖》。

《乞米帖》，倩仲跋。

《杨少师手帖》。

《李西台》诗：

苏沧浪《草书《东坡醉草》，《温公帖》。

陶隐居小楷《大洞真经隐诀》，后有林希父子题
秦少游数帖。

周越《书剑器行》。

《唐良𫘪元陵挽郎诰》“真元八年三月二十四日，三省
长官董晋、领吏部选杜黄裳、尚书右丞赵景、郎中韦
夏卿。”

唐《陈尚庭县尉诰》，天宝三载，丞相李林甫、韦陟、景融
又称陈尚庭四十三载告身，乃用罗纹纸，殊不可晓。
后有向若水跋。

吴越承制。大略如诰敕，后书“天下兵马元帅、尚父吴
越王”衔。

王晋卿八帖，皆与亲贤宅请王书，内有《送酒》一帖，云
“瀑酿四器，纳上”，以酒称酿，可谓好奇。

《苏氏谱系帖》，自源、明、坡、颖而下凡五世，世各十馀帖，
为六巨帙，生平所观苏帖，未有如是之多也。

米老《自画宅图》，又小楷《三帖》，又《十帖》《珊瑚》等帖，米老
亲书，楷书，画法并青山白云。米老辨印帖。绥平郡名
卯里右政者，中有省文，有人收古印，文曰“相侯宣印”，
乃是丞相富民侯薛宣印，最小缪篆，乃今所谓填篆
也。用“辨私印”二字，尚书礼部员外郎米芾审定，
蔡君谟朱书青纸上大字。

东坡书《绣观音赞》：

吴越王判状二并《赞宁状》，忠懿王草书，“判”字一，花押。

已上并贾师宪故物，后以此送谢堂。堂不能保，归之起翁，翁今亦不自保也。